PAREIŠKĖJO DEKLARACIJA

[*data ir vieta*]

[*įrašyti juridinio asmens kodą, pavadinimą*], atstovaujama pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), remdamasis Pajūrio juostos tvarkymo programa 2023-2032 m., patvirtinta Lietuvos Respublikos aplinkos ministro 2023 m. balandžio 21 d. įsakymu Nr. D1-117 „Dėl pajūrio juostos tvarkymo programos 2023–2032 m. patvirtinimo“, (toliau –Programa), teikia paraišką (toliau – Paraiška) ir siekia gauti dotaciją krantotvarkos projektų pajūrio juostoje įgyvendinimui.

Pareiškėjas kartu su Paraiška teikia šią deklaraciją (toliau – Deklaracija), kuria patvirtina:

1. Jog yra susipažinęs su reikalavimais, nurodytais pateiktame kvietime, Deklaracijoje bei Lietuvos Respublikos aplinkos ministro 2023 m. balandžio 21 d. įsakyme Nr. D1-117 „Dėl pajūrio juostos tvarkymo programos 2023-2032 m. patvirtinimo) (toliau – Įsakymas), ir įsipareigoja laikytis jų.
2. Tinkamų finansuoti išlaidų dalį, kurios nepadengia Projektui skiriama dotacija, finansuos iš savivaldybės lėšų.
3. Paraišką ir pridedamų dokumentų elektronines versijas pateiks per Aplinkos projektų valdymo informacinę sistemą (toliau – APVIS). Paraiškos formoje užpildys visą prašomą informaciją ir kartu su Paraiška pateiks kvietime nurodytus privalomus dokumentus. Paraiška, neatitinkanti nustatytų reikalavimų, bus atmesta.
4. Dotacijos lėšas naudos tik krantotvarkos projektų pajūrio juostoje įgyvendinimui. Dotacija pagal šią priemonę gali būti skiriama vieną kartą per einamuosius metus.
5. Įgyvendinus projektą, ne vėliau kaip iki 2025 m. lapkričio 10 d. kartu su mokėjimo prašymu bus pateikti duomenys, patvirtinantys tinkamas finansuoti Projekto išlaidas pagal kvietimo reikalavimus. Taip pat nebus teikiami prašymai dėl išlaidų kompensavimo, jei jos yra netinkamos finansuoti.
6. Užtikrins, kad Projekto išlaidos nebus finansuojamos iš kitų Lietuvos Respublikos valstybės biudžeto, savivaldybių biudžetų, Europos Sąjungos fondų ar kitų šalių valstybinių ir nevalstybinių institucijų lėšų.
7. Neteisingai apskaičiuotą ir paraiškos gavėjui pervestą dotaciją pareiškėjas įsipareigoja grąžinti per 10 darbo dienų nuo Lietuvos Respublikos aplinkos ministerijos Aplinkos projektų valdymo agentūros (toliau- Agentūra) pareikalavimo dienos.
8. Negrąžinus Agentūrai reikalaujamos sumos per Agentūros pranešime nurodytą terminą, mokės 0,01 proc. delspinigius nuo grąžintinos lėšų sumos už kiekvieną pavėluotą grąžinti lėšų dieną.
9. Saugos visus su Projekto įgyvendinimu susijusius dokumentus ne trumpiau kaip 5 metus nuo Projekto įgyvendinimo laikotarpio pabaigos dienos.
10. Užtikrins, kad įgyvendinant projektą būtų laikomasi Lietuvos Respublikos pajūrio juostos įstatymo ir kitų susijusių teisės aktų nuostatų.
11. Bendradarbiaus su Agentūros atstovais, šiems tikrinant Projekto įgyvendinimo eigą, rezultatus ir dokumentaciją.
12. Neprieštaraus, kad Lietuvos Respublikos aplinkos ministerija ir Agentūra rinktų, kauptų ir apdorotų informaciją apie pareiškėją ir jo veiklą, kuri yra būtina sprendimams dėl Projekto finansavimo priimti ir kitiems tikslams, susijusiems su Projekto įgyvendinimu, laikantis teisės aktų.

Šioje Deklaracijoje nurodyti įsipareigojimai Pareiškėjui tampa privalomi tik tuo atveju, jeigu Agentūra priima sprendimą finansuoti Paraiškoje nurodytas Projekto veiklas ir suteikti Pareiškėjui dotaciją. Šia Deklaracija prisiimami Pareiškėjo įsipareigojimai galioja iki galutinio mokėjimo prašymo apmokėjimo dienos, išskyrus atvejus, kai nustatomas ilgesnis atitinkamo įsipareigojimo galiojimo terminas.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_*

*(deklaraciją teikiančio asmens pareigos) (parašas) (vardas ir pavardė)*